Presuda Općeg suda (deveto vijeće) od 29. veljače 2016. – UTi Worldwide i dr. protiv Komisije
(predmet T-264/12)
„Tržišno natjecanje – Zabranjeni sporazumi – Usluge međunarodnog zračnog provoza – Odluka kojom se utvrđuje povreda članka 101. UFEU-a – Dodatne pristojbe i mehanizmi određivanja cijena koji imaju utjecaj na konačnu cijenu usluga – Pogreške u ocjeni – Dokaz – Utjecaj na trgovinu između država članica – Znatan utjecaj na tržišno natjecanje – Iznos novčane kazne – Težina povrede – Proporcionalnost – Solidarna odgovornost – Neograničena nadležnost“
1.                     Zabranjeni sporazumi – Sporazumi između poduzetnika – Pojam – Postizanje sporazuma u pogledu budućeg ponašanja na tržištu – Uključenost – Nastavak pregovora o određenim elementima ograničenja – Nepostojanje utjecaja (čl. 101. st. 1. UFEU-a; sporazum o EGP-u, čl. 53. st. 1.) (t. 27.-29.)
2.                     Zabranjeni sporazumi – Usklađeno djelovanje – Pojam – Koordinacija i suradnja koje su nespojive s obvezom svakog od poduzetnika da samostalno odredi svoje ponašanje na tržištu – Otkrivanje osjetljivih informacija kojima se uklanja neizvjesnost u vezi s budućim ponašanjem konkurenta (čl. 101. st. 1. UFEU-a; sporazum o EGP-u, čl. 53. st. 1.) (t. 30.-34., 59.-66., 91.)
3.                     Tržišno natjecanje – Upravni postupak – Odluka Komisije kojom se utvrđuje povreda – Komisijin teret dokaza povrede i njezinog trajanja – Opseg tereta dokaza – Zahtijevani stupanj preciznosti dokaza koje je koristila Komisija – Skup indicija – Obveze koje u području dokazivanja ima poduzetnik koji osporava postojanje povrede – Sudski nadzor – Doseg (čl. 101. UFEU-a; Uredba Vijeća br. 1/2003, čl. 2.) (t. 35.-40., 43., 45., 83.)
4.                     Tržišno natjecanje – Upravni postupak – Odluka Komisije kojom se utvrđuje povreda – Upotreba kao dokaza izjava drugih poduzetnika koji su sudjelovali u povredi – Dopuštenost – Izjave koje su u suprotnosti s interesima izjavitelja – Velika dokazna vrijednost (čl. 101. UFEU-a; Uredba Vijeća br. 1/2003, čl. 2.) (t. 41., 42.)
5.                     Zabranjeni sporazumi – Sudjelovanje na sastancima koji imaju protutržišni cilj – Okolnosti iz kojih se, s obzirom na nedistanciranje od donesenih odluka, može zaključiti o sudjelovanju u naknadnom zabranjenom sporazumu – Postupanje koje odstupa od dogovorenog u kartelu – Nepostojanje utjecaja (čl. 101. st. 1, UFEU-a; sporazum o EGP-u, čl. 53. st. 1.) (t. 95., 127.-129., 176.)
6.                     Zabranjeni sporazumi – Narušavanje tržišnog natjecanja – Kriteriji za ocjenu – Protutržišni cilj – Dovoljno utvrđenje – Utvrđenje koje nije uvjetovano obvezom podnošenja dokaza o postojanju nepogodnosti za krajnje potrošače (čl. 101. st. 1. UFEU-a; sporazum o EGP-u, čl. 53. st. 1.) (t. 118., 186.)
7.                     Zabranjeni sporazumi – Složena povreda koja ima elemente sporazuma i elemente usklađenog djelovanja – Jedinstveno kvalificiranje kao „zabranjeni sporazum i/ili usklađeno djelovanje“ – Dopuštenost (čl. 101. st. 1. UFEU-a; sporazum o EGP-u, čl. 53. st. 1.) (t. 175.)
8.                     Zabranjeni sporazumi – Utjecaj na trgovinu između država članica – Znatan učinak – Kriteriji za ocjenu – Potencijalan i značajan utjecaj (čl. 101. st. 1. UFEU-a; sporazum o EGP-u, čl. 53. st. 1.; Komunikacija Komisije 2004/C 101/07, t. 53.) (t. 196.-200., 207., 219.-222.)
9.                     Tržišno natjecanje – Novčane kazne – Iznos – Određivanje – Diskrecijska ovlast Komisije – Sudski nadzor – Neograničena nadležnost suda Unije – Doseg (čl. 261. UFEU-a; Uredba Vijeća br. 1/2003, čl. 31.) (t. 231.-233.)
10.                     Tržišno natjecanje – Novčane kazne – Iznos – Određivanje – Određivanje osnovnog iznosa – Određivanje vrijednosti prihoda od prodaje – Težina povrede – Određivanje kazne proporcionalno elementima ocjene težine povrede – Ukupan prihod predmetnog poduzetnika – Prihod ostvaren od robe koja je predmet povrede – Potrebno uvažiti – Granice (čl. 101. UFEU-a; Povelja o temeljnim pravima, čl. 49. st. 3.; Uredba Vijeća br. 1/2003, čl. 23. st. 3.; Komunikacija Komisije 2006/C 210/02, t. 13.) (t. 244.-250., 270., 271.)
11.                     Tržišno natjecanje – Novčane kazne – Smjernice o metodi za utvrđivanje kazni – Pravna narav – Okvirno pravilo postupanja koje podrazumijeva samoograničavanje diskrecijske ovlasti Komisije – Mogućnost Komisije da od toga odstupi – Pretpostavke (čl. 101. UFEU-a; Uredba Vijeća br. 1/2003, čl. 23. st. 2.; Komunikacija Komisije 2006/C 210/02, t. 13. i 37.) (t. 251.)
12.                     Tržišno natjecanje – Novčane kazne – Iznos – Određivanje – Određivanje osnovnog iznosa – Određivanje vrijednosti prihoda od prodaje – Prodaja ostvarena u izravnoj ili neizravnoj vezi s povredom – Ograničavanje samo na prodaju na koju zabranjeni sporazum stvarno utječe – Nepostojanje (čl. 101. UFEU-a; Uredba Vijeća br. 1/2003, čl. 23. st. 2.; Komunikacija Komisije 2006/C 210/02, t. 13.) (t. 259., 262., 263., 265.-267.)
13.                     Tržišno natjecanje – Novčane kazne – Iznos – Određivanje – Mjerila – Težina povrede – Horizontalni zabranjeni sporazum u pogledu cijene – Vrlo teška povreda – Pridavanje većeg značaja namjernosti ponašanja nego njegovim učincima (čl. 101. UFEU-a; Uredba Vijeća br. 1/2003, čl. 23. st. 2.; Komunikacija Komisije 2006/C 210/02, t. 21. i 23.) (t. 278.-281.)
14.                     Tržišno natjecanje – Novčane kazne – Iznos – Određivanje – Određivanje osnovnog iznosa – Mjerila – Trajanje povrede – Sporazum sankcioniran zbog njegovog protutržišnog cilja, neovisno o njegovim učincima – Uzimanje u obzir trajanje postojanja sporazuma bez obzira na njegovu neprimjenu (čl. 101. UFEU-a; Uredba Vijeća br. 1/2003, čl. 23. st. 2. i 3.; Komunikacija Komisije 2006/C 210/02, t. 24.) (t. 294.)
15.                     Tržišno natjecanje – Novčane kazne – Iznos – Određivanje – Određivanje osnovnog iznosa – Mjerila – Preventivni učinak novčane kazne – Vrlo teška povreda – Automatsko uključivanje dodatnog iznosa na temelju smjernica o metodi izračuna iznosa novčanih kazni (čl. 101. UFEU-a; Uredba Vijeća br. 1/2003, čl. 23. st. 2.; Komunikacija Komisije 2006/C 210/02, t. 25.) (t. 298., 300.-302.)
16.                     Tržišno natjecanje – Novčane kazne – Iznos – Određivanje – Metoda izračuna određena Komisijinim Smjernicama – Individualizacija kazne u različitim fazama određivanja iznosa (čl. 101. UFEU-a; Uredba Vijeća br. 1/2003, čl. 23. st. 2.; Komunikacija Komisije 2006/C 210/02, t. 22., 27., 29., 36. i 37.) (t. 311.)
17.                     Tržišno natjecanje – Novčane kazne – Solidarna odgovornost za plaćanje – Doseg – Pripisivanje društvu majci protupravnog ponašanja njegovog društva kćeri – Određivanje iznosa novčane kazne koju treba platiti društvo majka – Odgovornost koja je u potpunosti na društvu majci – Iznos novčane kazne koji ne smije premašiti one određene njegovom društvu kćeri (čl. 101. UFEU-a; Uredba Vijeća br. 1/2003, čl. 23. st. 2.) (t. 328.-331., 334.)
Predmet
Zahtjev za poništenje Odluke Komisije C (2012) 1959 final od 28. ožujka 2012. o postupku primjene članka 101. [UFEU-a] i članka 53. Sporazuma o EGP-u (predmet COMP/39462 – Provoz) u dijelu u kojem se odnosi na tužitelje, i podredno, zahtjev za preinaku novčanih kazni koje su im izrečene u okviru te odluke.
Izreka
1.
Odluka Komisije C (2012) 1959 final od 28. ožujka 2012. o postupku primjene članka 101. [UFEU-a] i članka 53. Sporazuma o EGP-u (predmet COMP/39462 – Provoz) poništava se u dijelu u kojem iznos novčane kazne izrečene društvu UTi Worldwide, Inc. premašuje iznos novčanih kazni izrečenih društvima UTi Nederland BV i UTI Worldwide (UK) Ltd.
2.
Ukupan iznos novčane kazne izrečene društvu UTi Worldwide u članku 2. stavku 2. Odluke C (2012) 1959 final određuje se u iznosu od 2 965 000 eura, pri čemu se iznos novčane kazne koji se izriče na temelju prve rečenice članka 2. stavka 2. točke (j) navedene odluke određuje u visini od 1 692 000 eura.
3.
U preostalom dijelu tužba se odbija.
4.
Društva UTi Worldwide, UTi Nederland i UTI Worldwide (UK) snosit će devet desetina troškova Europske komisije i vlastite troškove.
5.
Komisija će snositi desetinu vlastitih troškova i troškova društava UTi Worldwide, UTi Nederland i UTI Worldwide (UK).